Nikolay Baskakov
Nikolay Aleksandrovich Baskakov (ruscha: Николай Александрович Баскаков) (1905-yil 22-mart—1996-yil 26-avgust Moskva) – tilshunos olim. Qoraqalpogʻistonda (1960-yil), Turkmanistonda (1962-yil), Qozogʻistonda (1967-yil) xizmat koʻrsatgan fan arbobi, filologiya fanlari doktori (1950-yil). Finugor jamiyatining muxbir aʼzosi (Finlandiya, Xelsinki, 1967-yil), Ural-Oltoy jamiyatining faxriy aʼzosi (Gamburg, 1968-yil). Moskva davlat universitetini tamomlagan (1930-yil). Ilmiy ishlari qoraqalpoq tili, uning soʻz turkumlari va soʻz yasalishiga bagʻishlangan. Baskakov oʻzbek, qoraqalpoq, noʻgʻoy, haqas, tatar, oltoy, qoraim, uygʻur, turkman va boshqa turkiy tillarga oid koʻplab darslik, grammatik ocherk va uslubiy qoʻllanmalar muallifi.